Publication: Magyar Közlöny
Issue: MK-2003-69 (Year: 2003, Number: 69)
Era: 1990-2004
Section: egyéb költségvetési befizetésekre vonatkozó egyes törvények módosításáról szóló 1999. évi XCIX. törvény
Paragraph Index: 454

3.Fpk.06-99-000255/8. szám alatt folyamatban lévõ felszámolási ügyben az Alkotmánybíróságról szóló 1989. évi XXXII. törvény (a továbbiakban: Abtv.) 38. § (1) bekezdése alapján a felszámolási eljárás felfüggesztése mellett kezdeményezte a Cstv. 46. § (7) bekezdésének „az adóhatóság által érvényesített, az államháztartás valamely alrendszerét megilletõ követeléseket” szövegrésze alkotmányellenességének megállapítását és visszamenõleges hatállyal történõ megsemmisítését. Indokolása szerint az Alkotmány 70/A. § (1) és (3) bekezdését sérti, hogy az „állam … nem a költségvetéssel szemben fennálló kötelezettség teljesítése alól ad felmentést a legfõbb költségvetési bevételeket kezelõ állami szervnek, hanem a hitelezõvé válás feltétele, valamint a felszámolói díj fedezetének biztosítása vonatkozásában önkényesen kiemel egyetlen hitelezõt, ezzel pedig indokolatlan különbséget tesz az adott hitelezõ javára, egyben az összes többi hitelezõ hátrányára”. Az indítványozó hivatkozott arra is, hogy ez a rendelkezés a felszámolói díj fedezetét csökkenti akkor, amikor „[o]bjektív okból igen sokszor még a minimális díj sem áll rendelkezésre”. Az Alkotmánybíróság az indítványokat a tartalmi azonosságra tekintettel egyesítette és egy eljárás keretében bírálta el. Az Alkotmánybíróság az érdemi vizsgálat során észlelte, hogy a támadott rendelkezést az adókról, járulékokról és

Source: https://magyarkozlony.hu/hivatalos-lapok/56f8408f4b2f22fbf1c96dd883d8325d5205f7eb/dokumentumok/06af1cf03912bf205521dbecb048218469d63760/letoltes